Document ID: 32009R0366

REGULAMENTUL (CE) NR. 366/2009 AL COMISIEI
din 5 mai 2009
de înregistrare a unei denumiri în Registrul denumirilor de origine protejate și al indicațiilor geografice protejate [Lapin Poron liha (DOP)]
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (5),
întrucât:
(1)
În conformitate cu articolul 6 alineatul (2) din Regulamentul (CE) nr. 510/2006 și în temeiul articolului 17 alineatul (2) din același regulament, cererea Finlandei de înregistrare a denumirii „Lapin Poron liha” a fost publicată în Jurnalul Oficial al Uniunii Europene (2).
(2)
La 26 iunie 2008, Comisia a primit o declarație de opoziție din partea Suediei, în conformitate cu articolul 7 din Regulamentul (CE) nr. 510/2006. Această opoziție se întemeiază pe articolul 7 alineatul (3) primul paragraf literele (a), (c) și (d) din regulamentul menționat. Suedia a considerat în declarația sa de opoziție că nu s-au respectat condițiile de înregistrare prevăzute la articolul 2 din regulamentul respectiv, că înregistrarea denumirii în cauză ar aduce prejudicii unor denumiri, mărci sau produse existente și că denumirea în cauză este generică.
(3)
Comisia a considerat admisibilă această opoziție și, prin scrisoarea din 4 august 2008, a invitat statele membre interesate să încerce să ajungă la un acord în conformitate cu procedurile lor interne.
(4)
În termen de șase luni, Finlanda și Suedia au ajuns la un acord, care a fost notificat Comisiei la 27 februarie 2009. În temeiul acestui acord, Suedia nu se opune înregistrării denumirii „Lapin Poron liha”. S-a convenit că etichetarea cărnii de ren sau a produselor pe bază de carne de ren originară din Laponia suedeză va trebui să se efectueze în conformitate cu dispozițiile articolului 13 din Regulamentul (CE) nr. 510/2006.
(5)
Acest acord nu modifică elementele publicate în temeiul articolului 6 alineatul (2) din Regulamentul (CE) nr. 510/2006. Prin urmare, denumirea „Lapin Poron liha” trebuie să fie înregistrată în conformitate cu articolul 7 alineatul (4) din regulamentul menționat,
ADOPTĂ PREZENTUL REGULAMENT:
Articolul 1
Se înregistrează denumirea care figurează în anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 mai 2009.

Labels: 3
18
17
6